procesaur/Wiki.mk huggingface dataset:
Буххолц (шума)

Буххолц
Местоположба на Буххолц во округот Зегеберг,светлоцрвената е општинската заедница Лецен
Слободна област
Местоположба:, Зегебершка шума
Покраина:, Шлезвиг-Холштајн
Округ:, Зегеберг
Општ. заедница:, Лецен
Површина:, 40,92 км²
Население:, ненаселена (само услужни градби)
Поштенски број:, 23812
Повикувачки број:, 04320
Администрација:, услужби градбиШумски округ Буххолц23812 Гласхите
Шумскиот округ Буххолц — една од двете слободни области во сојузната покраина Шлезвиг-Холштајн (другата е Саксонската Шума).
1 Географија
Буххолц зафаќа површина од околу 41 км², сместен на околу осум километри западно од Бад Зегеберг на покраинскиот пат Б206 кон Бад Брамштет.
Во шумскиот округ, кој е сместен во Зегебершката Шума, не постојат станбени градби, туку само услужни градби на шумската администрација.
Слободната област припаѓа на општинската заедница Лецен во округот Зегеберг.
Населените делови на шумскиот округ Буххолц припаѓаат како ексклави на општините Барк, Хартенхолм, Хајдмилен и на градот Валштет.
1.1 Површина
Областа се состои од 95% шума, три проценти земјоделска површина, 1,4 проценти отпаѓа на патишта и друг. На југ поминува покранскиот пат Б206 низ шумата. Покрај него, низ областа поминуваат и два окружни патишта.:
Површина31 декември 2004 Хектари Проценти
Шума, 3882, 94,9
Земјоделска површина, 122, 3,0
Голети, 23, 0,6
Патишта, 59, 1,4
Станбени градби, 1, 0,02
Претпријатија, 0, 0,00
Водотеци, 2, 0,1
Без употреба, 3, 0,1
Вкупно, 4092, 100,0
1.2 Соседни општини
Шумскиот округ се граничи со следниве општини, започнувајќи со Хазенмор и движејќи се надесно:
* Хазенмор (запад)
* Хајдмилен (север)
* Риклинг (североисток)
* Валштет (исток)
* Барк (југ и југоисток)
* Хартенхолм (југ и југозапад)
Либенбург

Либенбург (|Liebenburg) — општина во округот Гослар, во сојузната покраина Долна Саксонија, Германија.
1 Географија
Општината се наоѓа северно од планинскиот масив Харц, во рамките на источните Залцгитерски ридови на Висорамнините Инерсте. Се граничи со окружното административно седиште, градот Гослар, околу 12 километри на југ; на север се граничи со градот Залцгитер и општината Шладен-Верла во округот Волфенбител.
1.1 Општински единици
Општината се состои од Либенбург (со 2.308 жители) и следниве девет села, кои биле вклучени на 1 јули 1972 година:
* Дернтен (1.326 жители) со Кунигунде
* Грос Дерен (908)
* Хајсум (312)
* Клајн Дерен (438)
* Клајн Манер (375)
* Нојенкирхен (233)
* Остхаринген (249)
* Отфрезен (2.064) со Хајмероде и Постхоф
* Упен (358)
2 Историја
Археолошките ископувања на гробови означуваат дека населувањето на областа започнало во доцниот неолит.
Поранешните саксонски поседи во 1235 година припаднале на територијата на новосоздадената Хилдесхајмска епископија.
Од 1292 до 1302 година, кнезот-епископ Зигфрид II Кверфуртски изградил замок на Залцгитерските ридови, близу неговите епископски поседи кои се граничеле со Кнежевството Брауншвајг-Волфенбител. Од 1366 година бил заложен од неговите наследници на граѓаните на Брауншвајг, кој бил важен за обезбедување на трговскиот пат до царскиот град Гослар.
Замокот бил освоен од војводата Хајнрих V од Брауншвајг-Волфенбител по конфликтот со епископијата во 1523 година и привремено служел како скриена резиденција на неговата љубовница Ева фон Трот. Католичкиот војвода потклекнал пред протестантскиот Шмалкалдски сојуз, чии трупи навлегле во поседите на Брауншвајг од 1542 година до нивниот конечен пораз во 1547 година при Битката кај Милберг. Во текот на Триесетгодишната војна, упориштето било користено како седиште на царскиот генерал Албрехт фон Валенштајн во 1625 година, било окупирано од шведските трупи во 1633 година и повторно освоено од царската војска во 1641 година.
Со мировниот договор од 1643 година со војводите на Брауншвајг, тешко оштетениот замок бил вратен на Хилдесхајм, додека работници и занаетчии живееле во неговите бедеми. Епископите на Хилдесхајм го промовирале за населување со католички семејства. Самиот замок бил делумно повторно изграден во барокен стил по налог на кнезот-епископ Клеменс Август од династијата Вителсбах додека изградбата не била прекината поради Седумгодишната војна во 1756 година. Откако епископијата била конечно секуларизирана во 1802 година, Либенбург потпаднал под власт на Кралството Хановер во 1814 година.
2.1 Население
(од 1968 г. бројките на жители се одредувале на 31 декември)
Ту Јоујоу

Ту Јоујоу (屠呦呦 , р. ) — кинески фармаколог, лауреат на Нобеловата награда за 2015 година за физиологија или медицина (за откритие на артемизининот – препарат кој се користи за лечење на маларија и кој спасил милиони животи), а во 2011 година Ласкеровата награда за клиничка медицина. Таа е првиот етнички кинески (и прв граѓанин на НР Кина) која ја добила Нобеловата награда за физиологија или медицина.
1 Животопис
Се родила во Нингбо во провинцијата Џеѓанг, Кина на 30 декември 1930 година. Од 1951 до 1955 година студирала фармакологија на Пекиншкиот медицински универзитет каде и дипломирала. Потоа, две години Ту ја изучувала традиционалната кинеска медицина.
По дипломирањето Ту работела на Академијата за кинеска медицина. Во 1980 година била промовирана во истражувач, а во 2001 година била промовирана во ментор на докторските кандидати. Моментално е раководител во академијата.
2 Награди
* Нобелова награда за физиологија или медицина за 2015 година – поделена со Сатоши Омура и Вилијам Кемпбел
* Награда на фондацијата Ворен Алперт за 2015 година* Ласкерова награда за клиничко медицинско истражување во 2011 година
Апокалипто (филм од 2006)

Апокалипто (англиски: ''Apocalypto'') — филм од 2006 година, режиран од Мел Гибсон. Главните улоги во филмот ги толкуваат: Руди Јангблад (''Rudy Youngblood''), Далија Ернандес (''Dalia Hernández''), Џонатан Бруер (''Jonathan Brewer'') итн. Посебна одлика на филмот е тоа што глумците зборуваат на јазикот на Маите.
1 Синопсис
Филмот ја прикажува борбата за живот и грижата за семејството на еден млад воин, наречен Јагуарова шепа (го игра Јанглбад), чие племе живее во џунглата, на територијата на Маите. Едно утро, во неговото село упаѓа група воини, кои убиваат голем дел од жителите на селото, а повеќемина ги земаат како заробеници. Јагуаровата шепа успева во последен миг да ги скрие својата бремена жена (ја игра Ернандес) и детето во длабока јама. Заробениците ги носат во еден град, каде жените ги продаваат како робови, додека мажите треба да бидат убиени, со цел да се одоброволат боговите. Кога доаѓа редот на Јагуарова шепа да биде погубен, се случува чудо: месечината го затемнува сонцето и свештеникот на Маите прогласува дека боговите се задоволни од принесените жртви.
Сепак, со тоа воопшто не престануваат страдањата на заробениците, зашто непријателските воини ги пуштаат да бегаат преку една полјана и притоа ги гаѓаат со стрели и копја. Јагуаровата шепа речиси успева да избега, но најпосле е погоден со стрела. Иако ранет, тој успева да го убие синот на водачот на непријателските воини и бега во џунглата. Војниците на Маите започнуваат потера по него, во која Јагуаровата шепа се соочува со бројни предизвици: најпрвин го брка црн пантер, потоа пропаѓа во жив песок, па скока од висок водопад итн. Непријателските воини гинат еден по еден, но потерата по него продолжува. Бегајќи со последните сили, тој доаѓа во своето село. Таму, во меѓувреме, неговата жена се пораѓа, а поради обилниот дожд, јамата во која е скриена се полни со вода, така што нејзиниот живот е во опасност. На крајот, Јагуарова шепа успева да го убие и водачот на непријателите, а потоа исцрпен доаѓа на морскиот брег. Двајца непријателски воини го стигнуваат и тогаш здогледуваат три шпански брода кои штотуку пристигнуваат во царството на Маите. Соочени со необичната глетка, тие забораваат на Јагуарова шепа, а тој ги спасува жената и двете деца и со нив заминува во џунглата, во потрага по нов дом.
Лутер на Баренберге

Лутер на Баренберге (|Lutter am Barenberge) — општина во округот Гослар, во сојузната покраина Долна Саксонија, Германија. Општината претставува административно седиште на истоимената општинска заедница.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
1 Географија
Се наоѓа помеѓу планинскиот масив Харц на југ и ридовите Хајнберг на север, околу 13 километри северозападно од градот Гослар. Општината се состои од три општински единици: Науен, Остлутер и Лутер.
2 Историја
''Лутер'', именуван по блискиот поток, бил основан од царот Отон I во 956 година како дел од поседите на Гандерхајмскиот манастир во рамките на Војводството Саксонија. Воден замок бил првпат споменат во 1259 година, изнајмен од Хилдесхајмската епископија на локалните благородници. Во различни периоди бил преземан од војводите на Брауншвајг-Линебург и повторно освојуван од хилдесхајмските епископи во 1323 година. Со тоа се појавила ознаката „Бишофслутер“ (''Bischofslutter'') за да се разликува од соседниот Кенигслутер. Името „Лутер на Баренберге“ се споменува од век.
Во борбата помеѓу Брауншвајг-Линебург и Хилдесхајм од 1523 година, Лутер бил повторно освоен од војводата Хајнрих V од Брауншвајг и кнезот-епископ Јован IV можел само да го задржи местото Остлутер. Во текот на Триесетгодишната војна, данските трупи под водство на кралот Кристијан IV престојувале во замокот Лутер, каде биле поразени од царските и католичките сили предводени од Тили во Битката кај Лутер (1626 г.), битка која го променила текот на војната.
По Виенскиот конгрес, поранешниот посед на Хилдесхајм Остлутер во 1815 година припаднал на Кралството Хановер (пруска Покраина Хановер од 1866 г.), додека Лутер останал во Војводството Брауншвајг. Обата дела не биле обединети до административната реформа во 1941 година.
Маза и Луња 2: Авантурата на Палавко

„Маза и Луња 2: Авантурата на Палавко“ (|Lady and the Tramp II: Scamp's Adventure) е американски цртан филм од 2001 година, произведен од „Disney Television Animation“. Овој филм е продолжение на „Маза и Луња“ од 1955 година.
Црква „Воскресение Христово“ - Белештевица

Воскресение Христово — македонски православен храм во селото Белештевица близу Велес. Сместена е десно од патот на неколку стотини метри пред влезот на селото. Храмот е изграден во 1927 година, а моментално се наоѓа во полуразуршена состоба, при што јужниот ѕид е речиси целосно срушен, а на источниот ѕид зад олтарот има големи дупки. Според едно предание се вели дека во самото село Белештевица имало некоја стара црква на чии темели во 1927 година е подигната сегашната црква. Кај луѓето кои имаат свои куќи во селото Белештевица постои идеја за нејзина обнова. Внатре во црквата има повеќе икони, а малкуте постојани и некогашните иселени жители на Белештевица црквата ја посетуваат за Велгиден, кој порано помасовно се прославувал со кумство во некоја од селските куќи. Пред црквата има постари гробишта.
1 Галерија
Лени Рифенштал

Лени фон Рифенштал (германски: ''Leni von Riefenstahl'') (- 8 септември 2003) германска филмска режисерка и глумица.
1 Животопис
Иако целиот живот била посочувана како љубовница на Адолф Хитлер, таа во 102. година од животот изјавила: „Не бев љубовница на Хитлер. Ниту национал-социјалист. Да бев, ќе се самоубиев, како Ева Браун.“
По Втората светска војна, Рифенштал се преселила во Швајцарија, каде живеела повлечен живот, далеку од очите на јавноста.
Лени Рифенштал умрела на 8 септември 2003 година.
2 Творештво
Рифенштал доживеала поширока слава по прикажувањето на филмот „Сината светлина“ на Филмскиот фестивал во Венеција во 1932 година, во кој таа била режисер и ја играла главната улога. По доаѓањето на Национал-социјалистичката партија во Германија, таа формирала посебно Министерство за пропаганда на чело со Јозеф Гебелс. Тој ја почнал потрагата по врвен режисер, со задача да снима пропагандни филмови во кои би се истакнувале германската раса, нацистите и Хитлер. Најпрвин, изборот паднал на најголемиот германски режисер во тоа време, Фриц Ланг, но тој побегнал со семејството во САД, а потоа, по препорака од Хитлер, оваа задача ѝ била доделена на триесетгодишната убавица Рифенштал. Така, таа добила неограничен буџет и започнала да снима серија пропагандни филмови кои се прикажувале не само во Германија, туку и во Италија, САД, Франција итн. Најпознат од нив бил филмот „Триумфот на волјата“ во кој биле претставени конгресот на Национал-социјалистичката партија и говорот на Хитлер. Во филмот, таа за првпат во историјата употребила кран при снимањето, а покрај тоа, за да ја прикаже поубедливо харизмата на Хитлер, користела и специјални леќи и снимала од посебен, благ долен ракурс. Исто така, Рифенштал е позната и по тоа што била задолжена за отворањето и затворањето на Олимписките игри во Берлин, при што го реализирала првиот телевизиски пренос во живо.
Во 1954 година, Рифенштал го снимила романтичниот филм за една танчерка, „Тифленд“, во кој ја играла и главната улога, но филмот не бил пласиран во кино-салите и тоа било нејзиното последно филмско остварување. Пред смртта, таа отпатувала во Африка, каде направила серија фотографии на племето Масаи.
Во чест на творештвото на Рифенштал, во Националниот филмски музеј во Берлин се наоѓа посебна соба посветена на неа.
Собирница (електроенергетска)

''Оваа страница се однесува на електроенергетска собирница. За други значења види Собирница (појаснување)''
Собирница – спроводник кој овозможува поврзување на различни елементи на системот. Собирниците се среќаваат во високонапонски и среднонапонски разводни постројки, електрани и други постројки и уреди.
Во електраните, за врска меѓу генераторите, трансформаторите и сопствената потрошувачка се користат крути собирници (од цврсти собирници). За врски на високонапонската страна на трансформаторот со високонапонски водови се користат свитливи, јажести собирници. Може да се користат и собирници во вид на крути цевки кога се сака да се заштеди на простор. Се изработуваат од бакар, алуминиум или некој друг проводен материјал. Најчесто се користи бакарот затоа што има добри електрични, механички и температурни особини.
Димензиите на собирниците се одредуваат со максималната струја која се предвидува да тече низ нив. Струјата која тече низ собирниците предизвикува затоплување како и механичко напрегање како резултат на електромагнетните сили. При нормална работа механичкото напрегање не е големо. Меѓутоа во енергетските и разводните постројки, големите струи заради кратки споеви, атмосферски и внатрешни пренапони се релативно честа појава. Овие струи предизвикуваат краткотрајни, но големи механички напрегање на собирниците, како и нивно затоплување. Заради тоа тие мора да бидат проектирани да ги издржат овие екстремни работни услови. Во случај на јажести собирници, кои секогаш се изведуваат на отворено, дополнително механичко оптоварување претставува снегот и мразот кои се формираат на нив во зимски услови. Површината на попречниот пресек и димензиите мора да бидат такви така што собирниците да ги издржат топлотното и механичкото напрегање.
Нивото на изолација на собирниците зависи од нивното напонско ниво. Собирниците може да се постават на потпорни изолатори, висечки изолатори или спроводни изолатори. Може целосно да бидат изолирани со некој изолациски материјал. Собирниците се штитат од случаен допир со нивно сместување во оклопени куќишта или со нивно поставување вон досег.
Хереон (Чашка)

Хереон или Хероон) — гробница - мавзолеј од римско време откриена на археолошкото наоѓалиште на населбата Сулинар од истиот период, во непосредната близина на населбата Чашка.
1 Местоположба
Наоѓалиштето лежи на 200 метри северно од селото на десната страна од железничката пруга за Велес, на блага падина што се спушта кон реката Тополка. Пристапот е многу поволен, бидејќи на само педесетина метри се наоѓаат последните новоизградени куќи до кои води асфалтираната улица „Ацо Шопов“, а веднаш до ископините минува колски пат, бидејќи се наоѓаат во обработени ниви со тутун и лозја. На површина од 1,5 хектар се среќаваат голем број парчиња и делови (фрагменти) од керамички садови и многу градежен материјал.
2 Пронајдоци
Во средишниот дел на ова наоѓалиште се гледаат ѕидови од објект со кружна основа и со пречник од 14-15 метри. Овде е најдена и стела со старогрчки натпис и релјеф, која што се чува во народниот музеј во Велес. Мавзолејот, единствен таков објект во Македонија, пронајден во наоѓалиштето Сулинар-Чашка, го сочинуваат комплекс од седум гроба. Врз основа на фрагментите од архитектонската декорација може да се претпостави дека мавзолејот е од 5 век. Монументалноста на градбата укажува дека бил сопственост на локален властелин. На подовите се пронајдени мозаици со цртежи на геометриски форми, додека на ѕидовите околу гробните места има цртежи кои потекнуваат од подоцнежниот средновековен период.
3 Опис
Гробницата - мавзолеј Хереон е ѕидана од мермерни блокови на носечката конструкција и ѕидови од кршен камен и керамика поврзани со вар и малтер, додека сводовите се во целост изградени од ќерамиди - тегули. Во гробницата се влегува преку неколку скали кои преку подземна врата влегуваат во главниот дел во кој се наоѓаат 3 погребни места - лежишта. Погребните комори се специјални изработени со одводни канали во косина, преку коишто истекувала сета течност од распаѓањето на балсамираните тела на покојниците. На ѕидовите покрај трите погребни места - комори, има вдлабнатини кои се изработени за во нив да може да стои оган за осветлување. Во левиот и десниот агол крај влезот од внатрешната страна има отвори на два мали ходници - тунели, преку кои се спуштале дарови, храна и жртви за погребаните покојници. Врз основа на богатата изработка и многубројните ретки пронајдени артефакти како раскошен накит, археолозите претпоставуваат дека во оваа гробница бил погребан некој важен и моќен римски великодостојник или заповедник со своето семејство.
4 Галерија
5 Поврзано
*Врчви — некропола од доцноантичкото време
*Мраморје — населба од неолитското време;
*Сретсело — средновековна некропола;
*Сулинар — населба од римското време
*Тулана — некропола од римското време;
*Ќерамидница - Црна Круша — населба и некропола од римското време;
*Чашка;
*Список на археолошки наоѓалишта во Велешко;
Харц (округ Гослар)

Харц (округ Гослар) (|Harz (Landkreis Goslar)) — слободна област во округот Гослар, во сојузната покраина Долна Саксонија, Германија.
Ненаселената област се наоѓа на планинскиот масив Харц. Со големина од 371,76 км² (31 декември 2006) е најголемата слободна област во Германија. Иако таму нема пријавени жители, од административни причини ѝ е доделен управниот број 03 1 53 504. Површината се протега преку делови на Горен Харц од Зезен/Лангелсхајм на северозапад до Хоегајс на југ во округот Гослар. Слободната област Харц во округот Гослар поседува многу енклави: така, градот Вилдеман и местото Алтенау-Шуленберг во Горен Харц на градот Клаустал-Целерфелд, градскиот дел Санкт Андреасберг и други населби (повеќето викенд-населби) се потполно исклучени.
Администрацијата на слободната област припаѓа на шумскиот округ Клаустал.
1 Историја
Слободната област Харц била создадена на 1 јули 1972 година со поделба на округот округот Целерфелд на обата окрузи Гослар и Остероде на Харц: тогашната слободна област Харц била поделена на две слободни области, Харц (округ Гослар) и Харц (округ Остероде).
На 1 јануари 1980 година биле додадени слободните области Браунлаге, Гителде, Хахаузен, Харцбург II, Хоегајс, Лангелсхајм, Рихенбергер Клостерфорстен, Зезен I, Зезен II и Волфсхаген во слободната област Харц (округ Гослар). Пред проширувањето на округот Гослар припаѓале на окрузите Бланкенбург, Гандерсхајм и Волфенбител.
Лицнеста жица

Лицнеста жица — спроводна жица која е приспособена за пренос на струја на високи честоти. Секоја жица се состои од ''лицни'' (тенки жички) кои меѓу себе се ''електрично изолирани''. Идеално, лицните се преплетени за да ја формираат финалната жица. Кај лицнестата жица во трговијата, овие лицни најчесто се усукани.
1 Причини за нејзино користење
Заради површинскиот ефект, на обичната бакарна жица, која нормално има мала отпорност, при течење на струја со висока честота ѝ се зголемува нејзината импеданса. Заради тоа, користењето на стандардна бакарна жица во електромагнетите и трансформаторите кои работат на високи честоти може да доведе до катастрофа: импедансата на жицата многу се зголемува и загубите заради Џуловиот ефект во жиците може да доведат до екстремно битно зголемување на температурата. Користењето на лицнеста жица овозможува да се намалат овие проблеми.
2 Состав
За да се избегне овој ефект, доволно е жицата да се подели на тенки лицни, електрично изолирани меѓу себе. Секоја од овие лицни треба да има пречник помал од дебелината на површинскиот ефект (скин-дебелината) на работната честота. Ова не е доволно за надминување на проблемот заради ефектот на близина кој ја прави отпорноста на жицата голема при високи честоти, бидејќи струјата не се распределува подеднакво меѓу лицните. За надминување на проблемот на близина, потребно е секоја лицна да ја менува својата позиција, односно да не биде постојано на исто место. Така, струјата се распределува подеднакво меѓу лицните. Еден начин за тоа е лицните да се преплетат или усукаат меѓу себе.
3 Во пракса
Треба да се избере пречник на лицнестите во функција од честотата на која ќе се работи, така што нивниот пречник биде помал од скин-длабината. Вкупниот пречник на жицата е во функција од струјата која ќе тече низ неа и потребната импеданса. Постојат таблици кои ги даваат овие зависности.
Магнетомоторна сила

Магнетомоторна сила - сила која ја произведува магнетното поле на електромагнетите.
Вообичаен симбол ѝ е F<sub>m</sub>, а единица е ампер-намотка, одредена на основа јачината на струјата во една намотка на жицата. Бидејќи ампер-намотката не е единица дефинирана според СИ, често едноставно се користи ампер/метар.
Следната формула ја искажува јачината на магнетомоторната сила:
:<math>\mathbf{F_m}=\mathbf{N}\mathbf{I}</math>
каде
*<math>\mathbf{F_m}</math> е магнетомоторна сила во ампер-намотки,
* N е бројот на намотки, и
* I е струја во ампери.
Јачината на магнетниот тек низ некој материјал зависи од јачината на магнетомоторната сила и релуктансата на материјалот. Тоа може да се искаже со следната равенка:
:<math>\mathbf{\Phi}=\frac{F_m}\mathcal{R} </math>
1 Примери
Треба да се најде магнетомоторната сила на електромагнет со N=5 намотки жица низ која поминува струја I=2 А.
<math>\mathbf{F_m}=\mathbf{N}\mathbf{I}</math> = 5 намотки• 2 A = 10 ампер-намотки.
Ако претпоставиме дека релуктансата на магнетното коло <math>\mathcal{R} </math> = 40.000 ампер-намотки/Wb, магнетниот тек низ магнетното коло е:
<math>\mathbf{\Phi}=\frac{F_m}\mathcal{R} </math> = <math>\frac{10}{40 000}</math> = 250 μWb.
2 Поврзано
* Магнетен тек
* Густина на магнетен тек
* Магнетно поле
* Електрично поле
* Максвелови равенки
* Гаусови закони
Одбојкарска федерација на Македонија

ФИВБ ранк, 58
член на ФИВБ од, 1993
Претседател, Петар Јовановски
Генерален секретар, Зоран Карановиќ
Македонската одбојкарска федерација — врховно управувачко тело на одбојката во Македонија. Раководи со машките и женските професионални лиги, и со младинските одбојкарски лиги. Седиштето на федерацијата се наоѓа во Скопје.
1 Историја
Основана е во 1946 година во рамките на Здружението за физичка култура на Македонија. Тоа била една од основачите на Светската одбојкарска федерација (ФИВБ) (со Белгија, Бразил, Египет, Франција, Холандија, Унгарија, Италија, Полска, Португалија, Романија, Уругвај и САД). На 13 февруари 1949 година македонската одбојска федерација стана независна спортска организација.
Царски двери

Царски двери, олтарски двери, свети порти или прекрасни порти – двокрилна врата спроти престолот (пред олтарот) на главниот влез на иконостасот во православните цркви. Царските двери водат до олтарот на храмот и ги симболизираат портите на рајот.
1 Историја
Во древните христијански катакомбни храмови олтарот бил одвоен од останатиот дел од храмот со два симболични столба или посебна преграда. По големиот раскол на христијанската црква (1054 година), олтарната преграда делумно е сочувана на запад (но најчесто е многу ниска бариера пред која се причестува на коленици, или воопшто ја нема), а во православната црква се развила во иконостас, а отворот станал царски двери (свети порти).
2 Икони на царските врати
Како правило на дверите се претставени четворицата евангелисти и Благовештение како симбол на тоа што портите на рајот повторно се отвораат за луѓето. Поретко се претставени и други субјекти. Доколку крилата на дверите се ниски, може да нема никакви слики на нив. Во македонската традиција лево од царските двери е сликата на Богородица, а десно на Христос. Ова правило не е строго во православните цркви. На второ место од десната страна на царските двери се поставува икона на светецот или празникот по кој е осветена црквата.
Салеп

Салеп (|salep, sahlep; |ثعلب, saalab; |سحلب, ''saḥlab''; |salep; |səhləb; хебрејски: סַחְלֶבּּ, ''sahlev''; грчки: σαλέπι, ''salepi''; српски, македонски, бугарски и босански: салеп, ''salep'') е брашно од кртолата на орхидеја од видовите ''Orchis mascula'' и ''Orchis militaris''). Содржи хранливи материи, скроб полисахарид наречен гликоманан. Брашното салеп се користи за пијалаци и десерти, посебно во земјите кои биле дел од Отоманското Царство.
Петар Наумоски

Петар Наумоски (роден на во Прилеп) — македонски поранешен кошаркар и кошаркарски функционер.
1 Животопис
Во периодот од 2002 до 2006 година, Наумоски бил пратеник во Собранието на Република Македонија, од редовите на ВМРО-ДПМНЕ. По завршувањето на мандатот, во 2006 година, Наумовски побарал и користел апанажа во траење од една година.
Во 2000 година, Наумовски стапил во црковен брак со Сања Обрадовиќ со која има три деца. Притоа, според искажувањето на Обрадовиќ, тие не биле регистрирани во граѓански брак, бидејќи Наумовски веќе бил во брак со некоја Италијанка. Наумовски и Обрадовиќ се разделиле во мај 2012 година. Со неа, Наумовски има три деца, при што, по разделбата, постариот син останал да живее со него, додека двете помали деца продолжиле да живеат со мајка им.
2 Репрезентативна кариера
На 30 мај 1993 година, Наумоски го одиграл првиот натпревар за македонската репрезентација.
3 Останата кариера
Во април 2015 година, Наумоски бил избран за претседател на Македонската кошаркарска федерација. Во мај 2019 година, на Наумоски му истекол мандатот како претседател и бил наследен од единствениот кандидат на таа позиција - Перо Антиќ.
4 Признанија и награди
Во февруари 2017 година, кошаркарскиот клуб Ефес го повлекла бројот 7 од употреба, број со кој настапувал Петар Наумоски во екипата. Симболично бил повлечен бројот за време на натпреварот Ефес : Армани Милано, клуб во кој исто така играл Наумоски.
5 Други дела
Веднаш по повлекувањето на седумката во Ефес, Петар Наумоски ја промовирал модната линија „П7“, наменета за турскиот пазар.
Економски материјализам

Материјализам — прекумерна желба за стекнување и потрошување материјални добра. Тој е често поврзан со системот на вредности според кои социјалниот статус се одредува според богатството (со видливата потрошувачка), како и перцепцијата дека среќата може да се зголеми преку купување, трошење и акумулирање на материјално богатство.
1 Дефиниција
1.1 Материјализмот како лична особина
Концептуализација на материјализмот според Белк вклучува три особини на личноста.*''Недарежливост'' - не сакањето да се даваат или споделуваат сопственостите со другите
*''Завист'' - желба за поседувањата на другите луѓе
*''Посесивност'' - загриженост во врска со губењето на богатство и желба за поголема контрола на сопственоста
1.2 Материјализмот како вредност
Материјализмот како вредност е кога стекнувањето на материјални добра функционира како централна цел во животот со верувањето дека тие се клучот за среќата и дека успехот може да се суди според материјалното богатство на луѓето.
2 Материјализмот и среќата
Користејќи две мерки на субјективна благосостојба, една студија покажа дека материјализмот е негативно во врска со среќата, што значи дека луѓето кои се со тенденција да бидат материјалисти, исто така, биле помалку среќни. Кога луѓето добиваат многу задоволство од купувањето на нешта и веруваат дека стекнувањето на материјални добра се важни животни цели, тие имаат тенденција да имаат пониско задоволство од животот. Материјализмот исто така е позитивно во корелација со повеќе сериозни психолошки проблеми како што се депресија, нарцизам и параноја.
Истражувањата исто така покажуваат дека купувања направени со намера да се стекнат искуства во животот, како што е семејниот одмор ги прави луѓето посреќни од купувања направени за здобивањето со материјални добра, како што е автомобилот. Дури и самото размислување за искуственото купување ги прави луѓето посреќни од размислувањето за материјалното.
3 Критика
Критиката на економскиот материјализам доаѓа од многу извори вклучувајќи ги и религијата, екологијата и социјалниот активизам. Многу религии се противат на материјализмот поради верувањето дека тој се коси со религијата и духовноста или дека тој води кон неморален начин на живот. Еколозите сметаат дека зголемувањето на материјализмот (и со тоа зголемувањето на побарувачката за ресурси) е неодржливо, особено кога е заедно со растот на населението, најчесто доведува до зголемувањето на уништувањето на природата. Некои општествени активисти сметаат дека материјализмот често е извор на проблеми како криминалот, загадувањето, деградацијата на животната средина, војната, економската нееднаквост, сиромаштијата, угнетувањето и геноцидот.
4 Поврзано
* Потрошуваштво
Гранична вредност на низа

Гранична вредност на низа или лимес на низа на реални броеви <math>a_n</math> - точка <math>a \in \mathbb{R} \cup \{- \infty, + \infty\} </math> при што за секоја нејзина околина <math>U</math> постои природен број <math>n_0</math>, така што <math>a_n \in U</math> за сите броеви <math>n > n_0</math>, т.е. така што почнувајќи од некој член, сите понатамошни членови на низата ѝ припаѓаат на таа околина.
1 Дефиниција
:<math>a = \lim_{n \to \infty}{a_n} \Leftrightarrow (\forall U>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow a_n \in U</math>.
1.1 Гранична вредност на конвергентни низи
Покрај општата дефиниција, граничната вредност на конвергентните низи, т.е. за низи <math>a_n</math> кои тежат кон некое <math>a</math>, каде <math>a</math> е конечен број, може да се запише како:
:<math>a = \lim_{n \to \infty}{a_n} \Leftrightarrow (\forall \epsilon>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow |a_n-a|< \epsilon.</math>
1.2 Гранична вредност на дивергентни низи
Покрај општата дефиниција, граничната вредност на дивергентните низи, т.е. за низи <math>a_n</math> кои тежат кон некое <math>a = \pm \infty </math>, може да се запише како:
:<math>a = \lim_{n \to \infty}{a_n} \Leftrightarrow (\forall \epsilon>0)(\exists n_0 \in \mathbb{N})(\forall n \in \mathbb{N}) n>n_0 \Rightarrow |a_n-a|> \epsilon.</math>
2 Кошиева низа
Кошиевата низа, која го добила името по истакнатиот француски математичар Огистен Луј Коши, е низа на реални броеви x<sub>n</sub> која е дефинирана на следниов начин:
:<math>(\forall\epsilon>0)(\exists n_0\in\mathbb{N})(\forall m, n\in\mathbb{N})(m, n>n_0 \Rightarrow |x_m-x_n| < \epsilon)</math>.
Кошиевата низа е тесно поврзана со поимот на гранична вредност на низа, бидејќи секоја Кошиева низа конвергира. Ако знаеме дека некоја низа е Кошиева, однапред знаеме дека таа има конечна гранична вредност.
3 Поврзано
*Гранична вредност на функција
*Низа
*Конвергентност
Мајлс Телер

Мајлс Александер Телер (роден на 20 февруари 1987 г.) — американски глумец и музичар. Негова прва филмска улога била улогата во филмот ''Пат во непознато'' (2010). Потоа, тој добил улоги во филмовите ''Безгрижен'' (2011), ''Проект X'' (2012), и во ''Она чувство кога...'' (2014).
Телер ја играл главната улога во филмовите ''Спектакуларна сегашност'' (2013) и ''Ритамот на лудилото'' (2014) и за неговите изведби добил позитивни критики. Тој ја добил улогата на Питер Хејз во филмскиот серијал ''Различна'', и улогата на г-дин фантастичен во филмот ''Фантастичната четворка'' (2015). Тој ќе го глуми боксерот Вини Паз во филмот ''Крвари за ова'' (2016).
1 Ран живот и образование
Телер е роден во Даунингтон, Пенсилванија. Неговата мајка Мери е агент за недвижности, а неговиот татко Мајк е инженер во атомска централа. Неговите родители се од Карнис Појнт, Њу Џерси. Тој има две постари сестри, Ерин и Дана. Неговиот дедо од таткова страна бил евреин роден во Русија, а исто така тој влече и англиски, ирски, полски, и француски корени.
Тој живеел на повеќе места како дете, поради работните обврски на неговиот татко. Тој живеел во округот Ситрус во Флорида откако се преселил од Кејп Меј, Њу Џерси. Тој исто така живеел во Пенсилванија и Делавер. Телер се школувал во средното училиште Леканто во Флорида, каде свирел на саксофон, бил тапанер за црковниот младински бенд и бил претседател на драмскиот клуб. Тој исто така свирел пијано и гитара и играл бејзбол и имал желба да стане професионален играч. Покрај средното училиште, Телер работел како келнер во ресторан. Тој дипломирал на Факултетот за уметности при Њујоршкиот универзитет, каде студирал методи на глума.
2 Личен живот
Во 2007 година, Телер доживеал тешка собраќајна несреќа која му оставила неколку лузни по лицето и вратот.
Од 2013 година, тој е во врска со моделот Кејли Спери.
3 Филмографија
Година, Филм, Улога, Белешка
2004, ''Moonlighters'', Мајлс, Краткометражен филм
2007, ''Многу специфичен рецепт'', Ли, Краткометражен филм
2008, ''Музичарите'', Мигел, Краткометражен филм
2009, ''Необични детективи'', Џејмс Бурленд, ТВ серија (Еп: "Бурлендов ден")
2010, ''Запознавање на патека'', Ендрју, Краткометражен филм
2010, ''Пат во непознато'', Џејсон
2011, ''Безгрижен'', Вилард Хјуит
2012, ''Проект X'', Себеси
2013, ''Спектакуларна сегашност'', Сатер Кили
2013, ''Од 21 година па нагоре'', Милер
2014, ''Ритамот на лудилото'', Ендрју Ниман
2014, ''Она чувство кога...'', Даниел
2014, ''Различна'', Питер Хејз
2014, ''Врска за две ноќи'', Алек
2015, ''Различна: Побунети'', Питер Хејз
2015, ''Фантастичната четворка'', Рид Ричардс/Г-дин фантастичен
2016, ''Крвари за ова'', Вини Паз, Пост продукција
2016, ''Оружјето и момците'', Дејвид Пекуз, Пост продукција
2016, ''Различна: Следбеници'', Питер Хејз, Се снима
Нарцизам

Нарцизмот е добивањето на задоволство од суетата или егоистичниот восхит на сопствените атрибути. Терминот потекнува од старогрчката митологија, според која младиот Нарцис се вљубил во неговиот сопствен лик кој го видел во изворот.
1 Видови нарцизам
1.1 Агресивен нарцизам
Особини на овој вид нарцизам се:
*Површен шарм
*Грандиозно чувство на самопочит
*Патолошко лажење
*Зајадливост/Манипулативност
*Недостаток на каење или вина
*Грубост/Недостаток на емпатија
*Неуспех да се прифати одговорност за сопствените постапки
1.2 Колективен или групен нарцизам
Колективниот нарцизам (или групен нарцизам) е вид на нарцизам кога поединецот има надуено самољубие кон неговата или нејзината сопствена група. Колективниот нарцизам е поврзан и со етноцентризмот; сепак, етноцентризмот се фокусира првенствено на егоцентричноста на етнички или културен план, а колективниот нарцизам е поширок поим кој се однесува на било кој тип на група а не само на културни и етнички групи.
1.3 Културен нарцизам
Во ''Културата на Нарцизмот'', Кристофер Лаш ја дефинира нарцисоидната култура како култура каде што секоја активност и секој однос се дефинирани од хедонистичката потреба да се здобијат симболи на богатство, и ова станува израз на цврста, но прикриена, општествена хиерархија. Тоа е култура во која либерализмот постои само доколку тој му служи на потрошувачкото општество, па дури и уметноста, сексот и религијата ја губат својата ослободувачка енергија.
1.4 Сексуален нарцизам
Сексуалниот нарцизам е опишан како егоцентричен модел на сексуално однесување кое вклучува надуено чувство на сексуална способност и сексуални овластувања. Сексуалниот нарцизам е дисфункција на интимноста при која се извршуваат сексуални злоупотреби, обично во форма на вонбрачни афери поради неможноста да се доживее вистинска интимност. Ова однесување е почесто кај мажите отколку кај жените и е поврзано со семејното насилство и сексуалната принуда.
2 Поврзано
*Гордост
*Данинг-Кругеров ефект
*Фемицид
3 Нарцизмот како мотив во популарната култура
* „Нарцис“ (англиски: ''Narcissist'') — песна на британската рок-група Либертајнс (''The Libertines'') од 2004 година.
Јужна Македонија

Јужна Македонија — регион во границите на Република Македонија, кој се протега на исток до границата со Бугарија, на север до средното течение на реката Вардар и градот Велес, на запад до планините Баба, Бигла и Даутица, а на југ се граничи со Грција (продолжува во Егејска Македонија).
Релјефно планините и котлините во овој регион припаѓаат на старите грамадни планини од родопскиот систем, а реките во најголем дел припаѓаат на егејскиот слив. Најголеми реки во регионот се Црна Река, Струмица, Крива Лакавица, Шемница и други.
Во овој регион спаѓаат градовите Битола, Прилеп, Кавадарци, Неготино, Демир Капија, Гевгелија, Богданци, Валандово и Струмица, како и етно-географските области Мариово и Тиквеш.
1 Поврзано
* Источна Македонија
* Западна Македонија
* Северна Македонија
Елизабет Олсен

Елизабет Чејс Олсен (родена на 16 февруари 1989 г.) — американска глумица. Таа е позната по улогите во филмовите: ''Одмаздници: Ерата на Ултрон'' (2015), ''Годзила'' (2014), ''Тивка куќа'' (2011), ''Слободни уметности'' (2012), и ''Марта Марси Меј Марлин'' (2011), за кој добила номинации за голем број на награди. Таа е помлада сестра на глумиците и модни дизајнерки Мери-Кејт и Ешли Олсен.
1 Ран живот и образование
Олсен е родена и израсната во Лос Анџелес, Калифорнија, како ќерка на Џарнет, поранешна балерина, и Дејвид Олсен, инвеститор во недвижен имот и хипотекарен банкар. Таа е помлада сестра на близначките Мери Кејт и Ешли Олсен, кои станале познати како телевизиски и филмски ѕвезди во раните години. Таа има постар брат, Трент Олсен, како и помлад полубрат и помлада полусестра. Во 1996 година, родителите на Олсен се развеле. Нејзиниот татко има норвешко потекло, додека пак нејзината мајка има англиско потекло.
Во детството, Олсен посетувала часови по балет и пеење. Таа започнала да глуми на многу млада возраст и имала кратки појавувања во филмовите на нејзините сестри. Таа се школувала во училиштето Кемпбел Хол во Северен Холивуд, Калифорнија. По матурирањето, таа се запишала на Факултетот за уметности при Њујоршкиот универзитет. Во 2009 година, Олсен поминала еден семестар студирајќи во Москва, Русија во школата при Московскиот уметнички театар.
2 Филмографија
Година, Наслов, Улога, Белешки
1994, ''Двојна невоља'', Девојчето во колата, кратко појавување
2011, ''Марта Марси Меј Марлин'', Марта
2011, ''Тивка куќа'', Сара
2011, ''Мир, љубов и недоразбирање'', Зои
2012, ''Црвени светла'', Сели Овен
2012, ''Слободни уметности'', Зиби
2013, ''Убиј ги твоите најдраги'', Еди Паркер
2013, ''Многу добри девојки'', Гери
2013, ''Старо момче'', Мари Себастијан
2013, ''Тајно'', Тереза Ракин
2014, ''Капетан Америка: Зимски војник'', Ванда Максимоф / Скарлетната вештерка, кратко појавување
2014, ''Годзила'', Ели Броди
2015, ''Одмаздници: Ерата на Ултрон'', Ванда Максимоф / Скарлетната вештерка
2015, ''Ја видов светлината'', Одри Вилијамс
2016, ''Капетан Америка: Граѓанска војна'', Ванда Максимоф / Скарлетната вештерка, ''Пост продукција''
Радау

Радау (|Radau) — река во сојузната покраина Долна Саксонија, Германија. Претставува десна притока на реката Окер.
Извира на околу 800 метри надморска височина во планинскиот масив Харц, во голет наречен Торфхаусмор (исто и Радауборнмор) источно од селото Торфхаус во градот Алтенау. Реката тече северно низ долина и на која се наоѓа 23-метарскиот водопад „Радау“, јужно од бањскиот град Бад Харцбург, веднаш до сојузниот автопат Б4. Вештачкиот водопад бил изграден како туристичка знаменитост во 1859 година од страна на државните железници на Војводството Брауншвајг, која управувала со железничката пруга Брауншвајг-Бад Харцбург од 1841 година. Откако го поминува Финенбург, Радау се влева во реката Окер североисточно од градот.
Во средниот век, Радау била користена за пренесување на цепеници и дрвја. На крајот на реката имало брана.
Во близина на водопадот се наоѓа ресторан и детска железница.
1 Галерија
Марго Роби

Марго Елиз Роби (родена на 2 јули 1990 г.) — австралиска глумица.
Таа ја започнала својата кариера глумејќи во австралиски независни филмови. Потоа таа добила улога во австралиската сапуница ''Соседи'' (2008–2011), која и донела две номинации за наградата Логи. По преселбата во САД, Роби добила главна улога во серијата ''Пан Ам'' (2011–2012). Во 2013 година, таа ја добила својата прва улога во игран филм, во комичната драма ''Прашање на време'', а подоцна во годината глумела во биографскиот филм ''Волкот од Волстрит'' во режија на Мартин Скорсезе. Во 2015 година, Роби играла главна улога во филмовите ''Фокус'', ''Француски апартман'' и ''З за Закарија''. Во 2016, таа ќе ја глуми Харли Квин во суперхеројскиот филм ''Самоубиствен одред'' и Џејн Портер во авантурата ''Тарзан''.
1 Ран живот
Роби е родена во Голд Кост, Квинсленд, Австралија. Нејзината мајка, Сари Кеслер е физиотерапевт, а нејзиниот татко Мајк е поранешен фармер. Таа има постар брат Лахлан, помлад брат Камерон и постара сестра Ања. Роби и нејзините браќа и сестра биле израснати од нивната мајка. Таа има минимален контакт со нејзиниот татко. Додека растела, таа своето време го поминувала на плажа и во фармата на нејзините баба и дедо во Далби. За да сврзе крај со крај, Роби работела на три работни места на 16-годишна возраст. Таа студирала глума и дипломирала на Сомерсет колеџот во 2007 година. На 17-годишна возраст, таа се преселила во Мелбурн за да започне да глуми професионално.
2 Личен живот
Роби живеела во Њујорк неколку години. Од мај 2014 година, таа живее во Лондон заедно со пет нејзини пријатели. Од 2014 година, Роби е во врска со британскиот асистент режисер Том Акерли, кого го запознала на снимањето на ''Француски апартман''.
Таа е навивач на Њујорк Ренџерс.
3 Филмографија
3.1 Филм
Година, Наслов, Улога, Белешки
2008, ''Одмаздник'', Касандра
2009, ''I.C.U.'', Тристан Вотерс
2013, ''Прашање на време'', Шарлот
2013, ''Волкот од Волстрит'', Наоми Лапаљ
2015, ''З за Закарија'', Ен Бурден
2015, ''Фокус'', Џес Барет
2015, ''Француски апартман'', Селин
2016, ''Тарзан'', Џејн портер, ''Пост продукција''
2016, ''Павиљон на смеата'', Тања, ''Пост продукција''
2016, ''Самоубиствен одред'', Харли Квин, ''Пост продукција''
3.2 Телевизија
Година, Наслов, Улога, Белешки
2008, ''Review with Myles Barlow'', Кели, Епизода #1.1
2008, ''Принцезата на слон'', Батерфлај, Епизоди: "The Butterfly Effect" и "Butterfly Kiss"
2008, ''Отдел убиства'', Кејтлин Брентфорд, Епизода: "Somersaulting Dogs"
2008–2011, ''Соседи'', Дона Фредман, 311 епизода
2011–2012, ''Пан Ам'', Лаура Камерон, 14 епизоди
2015, ''Top Gear'', Себеси, Епизода #22.4
2015, ''Neighbours 30th: The Stars Reunite'', Себеси, Документарен филм
Натали Дормер

Натали Дормер (родена на 11 февруари 1982 г.) — англиска глумица. Таа е најмногу позната по улогите: Ана Болејн во серијата ''Тјудорови'' (2007–10), Марџори Тајрел во серијата ''Игра на тронови'' (2012–сè уште), Ајрин Адлер во серијата ''Елементарно'' (2013–15), и Кресида во научнофанатастичните филмови ''Игрите на гладните: Мокингџеј - прв дел'' (2014) and ''Игрите на гладните: Мокингџеј - втор дел'' (2015).
1 Личен живот
Во 2011 година, Дормер се верила со Ентони Берн, кого го запознала во Даблин за време на снимањето на ''Тјудорови'' во 2007 година. Таа изјавила дека Кејт Бланшет има влијание на нејзината кариера како глумица.
Таа има тетоважа на левата рака која гласи „Стравот е убиец на умот“
2 Филмографија
2.1 Филм
Година, Наслов, Улога, Белешки
2005, ''Казанова'', Викторија
2007, ''Без маана'', Каси
2009, ''Град на животот'', Олга
2011, ''W.E.'', Елизабета Боуз-Лајон
2011, ''Капетан Америка: Првиот одмаздник'', Лорин
2012, ''Електрично кино: Како да се однесуваш, Лорен Бекол, Краткометражен филм
2013, ''Далеку од дома'', Сузан
2013, ''Трка на животот'', Џема
2013, ''Советникот'', Плавуша
2013, ''Циклус на прстенот'', Мили, Краткометражен филм
2013, ''Појадување'', Себеси, Краткометражен филм
2014, ''Клубот на бунтовници'', Чарли
2014, ''Игрите на гладните: Мокингџеј - прв дел'', Кресида
2015, ''Игрите на гладните: Мокингџеј - втор дел'', Кресида
2016, ''Шумата'', Сара
2016, ''Пациент нула'', Д-р Џина Роус, ''Пост продукција''
2.2 Телевизија
Година, Наслов, Улога, Белешки
2007, ''Рубикон'', Каси, Епизода: "The Falls"
2007–10, ''Тјудорови'', Ана Болејн, 21 епизода
2009, ''Ремек дело'', Мо Марфи, Пилот епизода
2009, ''Марпл'', Моира Николсон, Епизода: "Why Didn't They Ask Evans?"
2011, ''Свила'', Најам Кранич, 6 епизоди
2011, ''Избледени'', Сара Ечиз, 6 епизоди
2011, ''По'', Селест Шевалије, Пилот епизода
2012–сè уште, ''Игра на тронови'', Марџори Тајрел, Главна улога
2013–15, ''Елементарно'', Ајрин Адлер / Џејми Мориарти, 6 епизоди
2015, Скандалозната дама В'', Сејмур Ворсли, ТВ филм
Никола Максимовиќ

Никола Максимовиќ (роден на 25 ноември 1991 година, во Баина Башта) — српски фудбалер, играч од одбраната на Џенова и на српската репрезентација.
1 Титули
1.0.1 Црвена Ѕвезда
*Куп на Србија : 1
: 2011-2012
1.0.2 Наполи
* Куп на Италија : 1
: 2019-2020
Црква „Св. Ѓорѓи“ - Требош

Свети Ѓорѓи претставува македонска православна црква во тетовското село Требош.
Се смета дека фрескоживописот во црквата е еден од најубавите зачувани византиски живописи во овој дел на Полог и потекнува од некаде од 11 до 14 век.
1 Поврзано
*Црква „Св. Атанасиј“ - главната селска црква;
*Четврта тетовска парохија
*Требош
Прва тетовска парохија

Прва тетовска парохија — православна парохија на Македонската православна црква - Охридска архиепископија, дел од Тетовското архијерејско намесништво на Тетовско-гостиварската епархија. Нејзиното седиште е во црквата „Св. Кирил и Методиј“ во населбата Два Бреста, во градот Тетово. Неа ја опслужува протојереј Предраг Исаевски (сос. 2015).
Ги опфаќа само црквите во градот кои не се наведени во другите 3 градски парохии.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Кирил и Методиј“, Тетово, 1903
Црква „Св. Димитриј“, Тетово, 1906
Црква „Собор на сите македонски светители, Св. Ѓорѓи Победоносец и Св. Сисој Велики“, Тетово, во план
Црква „Св. Наум Охридски“, Попова Шапка, 1992
2 Поврзано
* Тетовско архијерејско намесништво
* Втора тетовска парохија
* Трета тетовска парохија
* Четврта тетовска парохија
Втора тетовска парохија

Втора тетовска парохија — православна парохија на Македонската православна црква - Охридска архиепископија, дел од Тетовското архијерејско намесништво на Тетовско-гостиварската епархија. Нејзиното седиште е во црквата „Св. Кирил и Методиј“ во населбата Два Бреста, во градот Тетово. Неа ја опслужува протојереј-ставрофор Мирко Станковски (сос. 2015).
Парохијата ја сочинуваат тетовските села: Једоарце, Луковица, Непроштено, Отуње, Сетоле и Џепчиште.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Кирил и Методиј“(парохиска црква), Тетово, 1903
Црква „Св. Кузман и Дамјан“, Једоарце, 1922
Црква „Св. Илија“, Луковица, 1995
Црква „Св. Петка“, Луковица, 2005
Црква „Св. Ѓорѓи“, Луковица, 1936
Црква „Св. Архангел Михаил“, Непроштено, 13 век(прва), поново време(втора)
Црква „Св. Илија“, Непроштено
Црква „Св. Ѓорѓи“, Непроштено
Црква „Св. Ѓорѓи“, Отуње, 1860(прва);1994(втора)
Црква „Рождество на Пресвета Богородица“, Сетоле, 1862
Црква „Св. Атанасиј“, Џепчиште
Црква „Св. Богородица“, Џепчиште, 1994
2 Поврзано
* Тетовско архијерејско намесништво
* Прва тетовска парохија
* Трета тетовска парохија
* Четврта тетовска парохија
Црква „Св. Атанасиј“ - Требош

Свети Атанасиј претставува македонска православна црква во тетовското село Требош.
Се наоѓа во самиот центар на селото. Првобитно црквата е изградена во 19 век, но обновена е во 1969 година, за на 10 октомври 1976 година да биде осветена. Околу црква се наоѓаат селските гробишта. Црквата неколкупати бил цел на грабежи.
1 Поврзано
*Црква „Св. Ѓорѓи“;
*Четврта тетовска парохија
*Требош